jan Alesi li pali e sitelen sinpin pi lipu ni. 


lawa CC BY-SA 4.0 li lawa e sitelen ale e toki ale 
lon lipu ni (o lukin e lipu "pini: lawa kepeken"). 
(92022 kulupu mama pi uta monsuta. 


mi sijelo e lipu ni lon ma pi kulupu dxwdow?abŝ. 
tenpo ale la ona li lon ma ni. pona tawa ona. 
ona li awen lon. 


ni ale li pona a: jan Nowa, jan Alesi, jan Simiman, 
jan Eli, kulupu kala, soweli ilijana, 
wasoweli Awasi, sina. 


o kama pona 


kulupu lintukamakaki 


tenpo pi lipu monsuta li kama sin a! toki monsuta 
mute li lon lipu ni. wile mi la ona li pana e pilin 
lete musi tawa sina. 


sama lipu uta monsuta la o sona: pini lipu la lipu 
namako mute li lon. 


- ijo lon toki li ken ike tawa sina. lipu "pini: 
sona pi ike ken" li toki e ijo ni. 


- sina sona ala e nimi pi ku suli ala la o lukin e 
lipu "pini: kon nimi". 


- lipu "pini: kon sitelen" li lon. lon lipu ni la 
sina ken sona e kon sitelen kepeken lukin ala. 

o moku pona! 


tan jan Simiman 


tenpo poka la tomo moku sin li kama lon ma 
tomo. 


toki jan la moku li pona a lon tomo sin. 


sewi tomo la lipu suli li toki e ni kepeken nimi 
suli: 


"O MOKU PONA!"!, 

sina wile moku pona lon ona. 

taso ni li wile e mani mute a. 

pali sina li pana ala e mani pi mute ni. 


sina tawa lon nasin lon sinpin pi tomo moku. 


o moku pona! jan Simiman 


sina lukin pona e tomo moku. 
sinpin ona li kiwen suli pona. 
lupa ona li suli li lon sewi. 
pilin sina la lupa lili li lon kin lon tenpo pini. 
ona lili li lon tomo anpa. 


taso tenpo lon la ona li pini li kiwen taso li lupa 
ala. 


jan li tawa insa tomo. 
ona ale en ale ona li pona lukin. 
sijelo ona li pona. 


len ona li pona li tan esun suli. 


jan ante tu li awen lon lupa. 
len pi ona tu li pimeja li tan tomo ni. 
jan nanpa wan li suli. 
sijelo ona li wawa taso. 


sijelo la jan nanpa tu li suli ala li wawa ala. 


o moku pona! jan Simiman 


taso kon la ona li pona tawa sina. 


jan sin li kama tawa lupa. 
len ona li tan esun suli ala. 
ona li ken ala esun e moku mani. 
taso ona li wile lon insa tomo. 
jan suli li pini e ona. 
taso jan nanpa tu li toki tawa jan sin la 


jan sin li tawa insa. 


sina wile lon insa kin la o toki tawa jan awen. 
sina tawa lupa tawa jan tu. 
jan wawa suli li pini e sina li toki e ni: 
"sina jo ala e mani la o weka." 
taso jan awen ante li lukin e sina li toki e ni: 
"lukin mi la sina ken jan mani. 
sina wile moku lon tomo ni la sina ken." 


"taso mi ken ala esun e ona." 


o moku pona! jan Simiman 


"mi la sina o pana ala e mani tawa tomo. 


lon sina li sama mani tawa mi." 


uta ona li pona tawa sina. 
taso nasa la lukin ona li pona ala. 


lukin ona li sona li len e seme? 


sina tawa insa tomo. 
kepeken nena la sina insa e kon suli. 


kon pona li lon. kon namako li lon. 


jan pana li lawa e sina tawa supa. 
moku la ona li wile sona e wile sina. 
"ni li ken la mi wile e moku mani." 
"wile sina li ken suli tawa mi. 
sina wile ala wile e telo?" 


"wile." 


o moku pona! jan Simiman 


tenpo poka la jan pana li anpa e moku ko lili e 
telo lon supa sina. 


kon telo li sewi tan moku sina. 

sina moku e ko seli e telo lete. 

nasa la ko li pona lili tawa uta sina. 
ni la sina wile e poki namako. 

sina pana e wile sina. 

ni li toki pi jan pana: 


"sina moku e ni la sina ken moku pi namako pona 
lon tenpo kama" 


sina pini e moku e telo. 
tenpo kama la sina ken moku namako. 
taso nanpa wan la sina o tawa tomo telo. 
sina toki e wile tu la jan li toki e ni: 


"o tawa lon monsi mi." 


ona li tawa lon tomo kepeken wawa. 


sina tu li tawa lon poka pi supa mute 


= 


o moku pona! jan Simiman 


li tawa sewi lon leko wan 


li tawa anpa lon leko tu. 


sina awen lon lupa kiwen. 
sina pilin lape tan tawa. 
"tan seme la lupa kiwen li lon?" 
"ni li tan ni: mani li lon monsi lupa." 
lukin sina li pini lili. 
sina kute e mu tan monsi lupa. 


"lupa kiwen la mani li ken ala weka tan tomo 
anpa." 


pimeja li kama lon lawa sina. 
pini la sina sona e ni: 


tomo ni la jan li moku pona. 


10 


moli kiwen 


tan jan Eli 


mi moli e jan mute kepeken kiwen 
mi pakala kiwen e lawa ona 

ni la, telo li kama li loje e len 

mi pilin ike mute lon tenpo ni a 
len ona li kama kule ike tan mi! 
mi wile ala e pilin ike. 

taso moli kiwen la, mi olin e ni... 


moli la, jan li monsuta ala. 

moli kiwen 


sitelen tan kulupu lintukamakaki 

kiwen pi jan nasa 


tan jan Nowa 


tenpo pimeja la jan Mela li tawa tomo pi jan 

ante. ona li lon poka pi jan lili lon tenpo ni: 
mama pi jan lili ni li weka tan tomo. jan Mela li 
sin tawa pali ni. taso ona li pilin e ni: ale li pona. 
ona li toki e ni tawa jan lili: "mi tu li ken musi!" 
jan lili li pilin pona tawa jan Mela. ale li pona. jan 
lili li moku li lukin e sitelen tawa li pilin lape. jan 
Mela li tawa e ona tawa supa lape li pana e len 
tawa ona. "o lape pona." 


tenpo kama la mama pi jan lili li kama tan weka. 
jan Mela li tawa anpa lon leko li kama lon supa 
monsi. tenpo poka la ona li kute e ni: kalama lon 
sewi tomo. taso jan Mela li pilin monsuta ala. ona 
li toki e ni: "jan lili o! sina lape ala anu seme? 
sina wile e seme?" kalama li pini. jan Mela li pilin 
monsuta lili. “jan lili o sina pali e seme?” kalama 
ala li lon. 


jan Mela li pilin monsuta. 


14 


kiwen pi jan nasa jan Nowa 


"sina musi la mi pilin musi ala!" kalama ala li 
awen lon. jan Mela li moku e kon. "mi tawa 
sewi!" 


jan Mela li tawa sewi lon leko kepeken tenpo 
mute. tomo li kalama lili lon noka ona. jan Mela li 
lukin tawa tomo lili pi jan lili. jan lili li awen lon 
supa lape ona. ona li kalama e kalama lape. jan 
Mela li pilin pona lili. taso ni: seme li pali e 
kalama? 


jan Mela li lukin e tomo lili mute. taso ona li 
lukin ala e ijo ni: ona li ken pali e kalama. tomo 
lili nanpa pini li tomo telo. jan Mela li open e 
lupa li kalama suli. jan nasa li lon insa pi tomo 
telo! kule li lon selo ona. len ona li nasa li jo e 
kule mute. uta ona li pana e lukin pi kiwen walo 
mute. pilin pi jan Mela li monsuta mute. sijelo 
ona li wile tawa. 


taso jan nasa ni li tawa ala. ona li utala ala li moli 
ala e jan Mela. a! jan Mela li toki insa. ona li 
jam ala. oma li kiwen taso. jan Mela li pini e 
lupa. ken la kalama li kijetsantakalu lon 
insa pi selo tomo. mi toki e ni tawa mama 
pi jan lili. 


jan Mela li tawa anpa sin li lon supa monsi. 
kalama li lon sewi. jan Mela li toki insa e ni: 
kijetsantakalu. ilo toki ona li kalama. mama pi 
jan lili li wile toki tawa ona. jan Mela li open e 
toki. "toki a!" mama li toki e ni: "seme li lon? ale 
li pona ala pona?" 

kiwen pi jan nasa jan Nowa 


"ale li pona. jan lili li lape. taso tenpo pini la mi 
pilin ike mute. mi kute e kalama. taso mi pilin e 
ni: ona li kijetsantakalu taso." 


"a. jan lili li kute e kalama kin. mi toki tawa jan 
pi weka soweli. ona li weka e kijetsantakalu anu 
soweli ante. ijo ante li lon ala lon?" 


"a.a a a! ni li musi. mi lukin e insa pi tomo telo 
sina. mi pilin e ni: jan ike li lon insa ona. taso ona 
li kiwen taso. sina jo e kiwen pi jan nasa tan 
seme? ona li-" 


mama pi jan lili li pini e toki ni. "kiwen pi jan 
nasa? seme?" 

jan Mela li kute e kalama sin. kalama li kalama 
sama ni: ona li kama tawa leko. kijetsantakalu 
taso. 


"ona li lon insa pi tomo telo lon sewi tomo. ona li 
kule li lukin monsuta lili. sina sona e ni." 


kalama li tawa anpa. 


mama pi jan lili li kalama. "o lape ala e jan lili o 
weka tan tomo! MI JO ALA E KIWEN PI JAN 
NASA!" 

kiwen pi jan nasa 


a 
m 


sitelen tan kulupu lintukamakaki 

Inun 


sitelen en toki tan 
kulupu lintukamakaki 


mun kulupu lintukamakaki 


mun kulupu lintukamakaki 


kulupu lintukamakaki 


mun 


mun kulupu lintukamakaki 

nasin pi jan moli 


tan kulupu kala 


jan Lola li lon ma sin. ona li pini e tomo 
sona. ma Ukin la, nasin wan pi tomo tawa li 
monsuta tawa jan mute. ona li toki: -jan moli li 
lon.- taso jan Lola li sona e ni: -jan moli li ken ala 
lon.- ona li kepeken e nasin pi tomo tawa ni tan 
sona ni. ma ante la, jan pona ona li pali e tenpo 
musi. nasin pi -jan moli- li nanpa wan tawa tenpo 
musi ni. 


tenpo musi li musi. jan Lola li toki li moku 
li kute e kalama musi. tenpo weka la, ona li pilin 
ike. taso ona li jan suli. ona li ken weka. 


tomo tawa ona la, ale li pona. kalama li lon 
ala. jan Lola li sona e ni: -jan pi ma Ukin li nasa 
a! nasin ni la, jan moli li lon ala. ma ale la, jan 
moli li lon ala.- jan Lola li lukin lili e nasin, tan 
ni: sona ona li wawa. taso, ona li lukin e meli sin. 
ona li pini li open e tomo tawa ona tan ni: meli li 
pali e sitelen luka. sitelen ni li toki: -mi wile 
tawa.- 

nasin pi jan moli kulupu kala 


jan Lola li toki: -o kama! nimi sina li seme?- 
J 


ona li tawa monsi pi tomo tawa. -mi jan 
Tami.- 


-lon. mi jan Lola. sina tawa ma seme? mi 
tawa tomo mi tawa ma Ukin.- 


jasima la, jan Tami li lili. -mi sama.- kalama 
ona li lili. 


jan Lola li toki e ni: -pona a! mi jan sin 
tawa ma Ukin. ona li pona tawa mi, taso jan li 
toki e ijo nasa. nasin ni li monsuta a tawa ona! 
jan moli li lon. sina sona ala sona e ni?- 


ona li wile pona e jan 'Tami, taso ona li 
pakala e ona. ona li monsuta. -mi sona e ijo mute. 
ni li wan.- 


-mi pakala. mi pali e pilin ike tawa sina.- 
ona li awen lili. -n. sina seli tan len mute sina anu 
seme?- 


-mi seli.- uta pi jan Tami li sewi. ona li weka 
e len linja ona. ona li jelo li laso li kule mute. - 
sina pona.- 


jan Lola li wile toki e ni: -sina lon ma ni tan 
seme? sina jo ala e jan ante tan seme?- taso ona li 
wile ala pali e pilin ike tawa jan Tami. jan Tami li 
wile kute ala. ona li wile lukin e sewi pimeja e 
mun. ona li toki ala. jan Lola li toki ala tan ni. 

nasin pi jan moli kulupu kala 


ma Ukin la, jan Lola li kama sona e ma 
tomo pi jan Tami. ona li tawa tomo ni. ona li suli 
li pilin e sewi. weka la, jan Tami li toki ala. ona li 
weka taso. jan Lola li awen ala. 


tomo ona la, jan Lola li lukin e len linja 
kule. ona li sona e ni: -mi wile lape a. tenpo suno 
la, mi tawa tomo pi jan Tami.- 


tenpo suno li kama. ona li tawa tomo li pilin 
e ilo kalama kepeken luka ona. 


mije suli li tawa ona. -sina seme?- 


jan Lola li sewi e len linja. -jan Tami li weka 
e ni lon tomo tawa mi. ona li lon ala lon tomo 
ni?- 


lukin mije li kama suli. uta ona li open. - 
sina...taso...- ona li kama jo e len linja. -mi mama 
pi jan Tami. tenpo sike pini la, ona li moli. tomo 
tawa li utala e ona. ona li len e ni.- 


-taso...ni li lon ala. mi lukin e ona. ona li 
weka e ni.- kalama ona li ike, taso jan Lola li sona 
ala. -ni li lon ala.- 


mama li pilin ike. lukin ona li telo. -tenpo 
suli la, jan li ken lukin e jan moli.- ona li pini e 
lupa. 


jan Lola li taso. pilin mute li lon insa ona. 


ona li toki: -mi nasa.- ona li pilin e ni: -jan ala li 
ken kute e mi.- 

nasin pi jan moli kulupu kala 


taso ona li kute e kalama. kalama ni li lili. 
kalama ni li sama. 


-mi sama.- 


ploj 


ala suli 


tan kulupu lintukamakaki 


ala suli li wile e sona mi. 
mi weka tan ma laso pona. 


mi taso a lon poki lete ni. 


mi lon poka pi sike kon suli. 
mi awen e nasin mi tan ona. 


ala suli li wile e wawa mi. 


mi lape lon tomo mi lili. 
mi kute e kalama nasa lon poka. 


taso mi taso lon poki lete ni... 


2/ 


ala suli kulupu lintukamakaki 


mi alasa e tan pi kalama ni. 
ilo nasin li ante tawa sike kon a! 


ala suli li wile e poki mi. 


mi pona sin e ilo nasin. 
taso, seme li ante e ona? 


mi taso lon poki lete ni. 


mi lukin lon kiwen lukin mi. 
ijo li pakala e ona. 
ala suli li wile e mi. 


mi taso ala lon poki lete ni. 

ala suli 


sitelen tan kulupu lintukamakaki 

kasi kiki 


tan kulupu lintukamakaki 


waso Ki en soweli Sela li wile alasa e kili lili 
pimeja. tenpo seli li kama pini, la kili mute li lon! 
ona tu li kepeken ilo tawa ona, li tawa selo pi ma 
tomo. ma kasi suli li lon ni. lon ona la, kasi kiki pi 
kili pimeja li kulupu. kasi kiki mute li lon poka 
nasin ale lon ma kasi. 


waso Ki en soweli Sela li kama lon ma kasi ni, la 
jan tu ni li weka tan ilo tawa ona. tenpo suno li 
kama pini. taso, suno lili li awen lon. 


waso Ki li toki e ni: "mi o tu. mi tawa lon nasin 
ni. sina tawa lon nasin ante. o alasa. suno li lape 
la mi kama sin lon ni." 


soweli Sela la "ni li pona tawa mi." 

ona li tu. waso Ki li lanpan e kili pimeja mute tan 
kasi kiki lon nasin ona. suno li lape la ona li tawa 
ilo tawa. waso Ki li pana e poki pi kili lili lon ilo 
tawa ona. taso, soweli Sela li lon ala. waso Ki li 

kasi kiki kulupu lintukamakaki 


awen. 


tenpo suli li kama li weka. waso Ki li toki: "pona 
Sela o! sina lon seme a?" 

toki ala li kama tan nasin ante. waso Ki li pilin 
ike. ken la pakala li kama tawa soweli pona ona. 
ona li wile alasa e soweli Sela. waso Ki li tawa lon 
nasin ante. 


kon li tawa mute la waso Ki li ken ala kute e 
kalama mute. kasi li tawa mute lon kon. 


"mu-muuu, mu-muuu" li kama tan waso pi tenpo 
mun. 


kalama ni en pimeja li monsuta lili tawa waso Ki. 
taso ona o alasa e soweli Sela. waso Ki li toki 
tawa ma kasi pimeja la "soweli Sela o!" 

waso mun li kalama: "mu-muuu, mu-muuu". 

ike a! ijo li lanpan e len pi waso Ki! ona li pilin 
monsuta mute. pilin ona li tawa wawa lon sijelo. 
waso Ki li lukin anpa: 


a. ale li pona. len ona li kama awen lon kiki kasi. 
waso Ki li pona e len, li tawa. ona li toki suli sin: 


"soweliii Selaaa ooo!" 


"mu-muuu, mu-muuu" 

kasi kiki kulupu lintukamakaki 


"soweli Sela o! sina lon seme?" 

"mu-muuu, m-" 

mu pi waso mun li pini ike. kalama pakala li kama 
tan kasi kiki. waso Ki li lukin e ni lon kasi: 


waso mun li moli. ijo li lanpan e ona lon kasi kiki. 
luka pi kasi kiki li tawa mute. waso mun moli li 
kama len lon kasi. 


ni li monsuta tawa waso Ki. soweli seme li ken lon 
kasi kiki? kasi kiki li pakala e soweli suli. taso 


mun. 


waso Ki li sona ala. taso ona li wile lukin e soweli 
Sela, li wile tawa tomo. ona o tawa sinpin. 


waso Ki li toki wawa sin: "soweli Sela o! mi kama! 
sina lon seme a!" 


kon li kama tawa ala, la waso Ki li ken kute e toki 
a: 


"aaa! aaa! o awen e mi!!!" 


ni li uta pi soweli Sela. waso Ki li noka wawa tawa 
toki. "mi kama!!" 


soweli Sela li anpa lon ma. noka ona li lon kasi 


mute, li kalama mute. ona li ken ala weka tan 
kasi. 

kasi kiki kulupu lintukamakaki 


taso, waso Ki li lukin kin e ijo nasa. ijo monsuta... 


oko walo. oko kasi li pana e lukin ike tawa soweli 
Sela. kasi kiki li lukin sama ni: ona li wile moku e 
soweli Sela. 


soweli Sela li kalama suli: "waso Ki a!! sina lon!! o 
awen e mi!!". waso Ki li tawa wawa. ona li lanpan 
e luka pi soweli Sela, li tawa monsi kepeken wawa 
mute. kiki lon kasi li pakala mute e selo noka pi 
soweli Sela. luka kasi li utala e waso Ki. oko kasi 
li lukin monsuta tawa ona. 


taso waso Ki li weka e soweli Sela tan kasi. ona tu 
li tawa wawa. kasi kiki lon poka pi nasin li tawa e 
luka ona. kili pimeja ona li kama oko walo kin. 
ona ale li lukin ike e meli tu ni. 


soweli Sela en waso Ki li kama tawa pini nasin, la 
kasi li lili e nasin. kasi li wile pini e nasin, li wile 
poki e jan pona ni. luka kasi li lanpan e len, li 
pakala e ona. taso, waso Ki en soweli Sela li weka 
tan kasi. 


ona li tawa ilo tawa. ona li weka tan ma kasi. 


ona li tawa tomo pi waso Ki. waso Ki li misikeke e 
pakala pi soweli Sela. ona li luka olin e soweli 
pona ona. 


"ale li pona, olin Sela o. sina pona lon tomo mi." 

kasi kiki kulupu lintukamakaki 


mama pi waso Ki li kama lon tomo ona. waso Ki 
li lukin. telo pimeja li lon luka ona, li lon uta ona. 


"toki, suwi Ki o! mi lukin e kili lili lon ilo tawa 
sina. mi moku e kulupu lili tan ona. ona li pona 
uta a! sina pona mute." 


"mama..." li toki pi waso Ki. 

kasi kiki 


sitelen tan kulupu lintukamakaki 

pini: sona pl ike ken 
sona pi pini toki li ken lon lipu ni. taso, 


sina wile sona e ike suli lon toki la o lukin e 
ni. 


o moku pona: jan li moli li moku e jan ante. toki 
li tawa sina. 


moli kiwen: jan li utala li moli e jan ante. telo 
sijelo li lon. 


kiwen pi jan nasa: jan ike li kama lon tomo pi jan 
ante. jan ante li wile ala e ni. 


mun: ike suli ala li lon. 


nasin pi jan moli: jan li moli tan pakala pi tomo 
tawa. 


ala suli: ona li lon poki lili. 


kasi kiki: selo li pakala. oko nasa li lon ijo. moku. 

pini: kon sitelen 


sitelen sinpin: sewi pi tenpo mun. mun lili mute li 
lon sewi laso loje. mun suli walo la nimi monsuta 
li lon kepeken sitelen pona. nimi "mun monsuta" 

pi sitelen Lasina li lon poka li jelo. 


o moku pona!: supa moku la ko laso li lon. ona li 
jaki lili lukin. telo loje li lon sewi ko. 


moli kiwen: kiwen li lon kasi. pini kiwen la telo 
loje lili li lon. 


mun, lipu nanpa wan: 


sitelen ale lon ni li lukin sama sitelen pona pi 
nimi ona. 


sitelen: lon poka pi ma kasi suli la soweli li lon. 
(tomo soweli lon poka ma kasi) 


sitelen: tenpo pimeja la soweli li wile noka lon 
kasi. 

pini: kon sitelen 


(soweli lon ma kasi. telo en pipi suno en mun li 
lon) 


sitelen: taso tenpo wan la waso li toki tawa soweli. 
(waso laso li tawa sewi kasi.) 


waso: mu! soweli o! sina o weka! ni li tenpo pi 
mun uta! monsuta li lon. 


soweli: sina toki lon seme? 


waso: o weka. o tawa tomo sina. 


mun, lipu nanpa tu: 


sitelen: waso li weka. taso soweli li awen. 
(soweli li tawa sewi kiwen.) 
soweli: waso nasa a! 


(kalama li kama tan monsi. sitelen ona li loje 
laso.) 


soweli: seme? 


sitelen: ijo ala li lon monsi. taso soweli li lukin e 
nasa. mun suli li weka. 


(mun li lon ala sewi.) 

pini: kon sitelen 


mun, lipu nanpa tu wan: 


sitelen: soweli li noka wawa. ona li wile tawa 
tomo. 


(nimi toki pi loje laso li kama tan monsi soweli. 
ona li lukin e monsi li lukin e ni: 


mun li lon kasi. ona li lukin sama uta. kiwen uta 
ona li lukin sama nimi monsuta, la ona li mun 
monsuta lon sitelen pona. ona li loje laso. ona li 
ante e kule pi mun lili e kule kasi e kule pipi tawa 
loje laso.) 

mun: soweli o! 

(mun li alasa e soweli.) 

mun: toki soweli o! o tawa ala! soweli o! 

(mun li kama poka. soweli li ken lukin e tomo li 
tawa wawa. mun li poka wawa li suli mute. soweli 
li kama loje laso lili.) 


mun: soweli! 


(soweli li tawa insa tomo li pini wawa e lupa.) 


mun, lipu nanpa tu tu: 


(soweli li lon supa li lon anpa len.) 


sitelen: soweli li alasa lape. taso ona li ken ala. 

pini: kon sitelen 


(suno lili walo li lon soweli tan lupa lukin.) 
sitelen: suno nasa li kama tan lupa lukin. 


(suno li kama wawa, li kama loje laso. oko soweli 
li kama loje laso kin.) 


mun: toki soweli o! 


(mun monsuta li lon lupa kiwen. ona li suli mute 
li monsuta lukin mute. ijo ale li loje laso.) 


ala suli: lupa lukin la mun lili mute en sike suli pi 
kon laso li lon. kiwen pi lupa lukin li pakala. kon 

loje li kama tan poki kon pakala. lipu suno li toki 
e ni: kon li weka. o pini e pakala. ijo li lon selo. o 

weka e ona. 


kasi kiki: kasi pi kiki mute. luka ona li loje. kili 
lili pimeja li lon. 


kiwen pi jan nasa: leko suno pi lupa open li lon 
tomo telo. jan li lon tomo. len ona li kule mute. 
ko kule li lon sinpin jan. sina ken ala lukin pona e 
ona tan pimeja. 

pini: kon nimi 


kiki - palisa li kama lili lon pini ona, la ona li 
“kiki”. kiki li ken pakala e ijo, li ken kipisi e ijo. 
kiki li lon kasi mute. 

pini: lawa kepeken 


lawa Pali Kulupu Tan-PanaSama Nanpa 4.0 (CC 
BY-SA 4.0) li lawa e sitelen ale e toki ale lon lipu 
ni. © 2022 kulupu mama pi lipu monsuta. 


lawa Paku Ta-PaSa 4.0 li ken e ni: 


e pana: sina ken pana e pali tan lipu ni tawa 
ante. 


e ante: sina ken ante e pali tan lipu ni tawa wile 
sina. sina ken esun e pali pi lipu ni e pali sin 
sina tawa mani anu ijo ante. 


taso: 


e tan: sina pana/esun/ante e pali tan lipu ni, la 
sina o pana e nimi pi mama pali. sina ante e 
ijo lon pali, la o toki e ante sina. ni li lon ala 
la o toki ala: "mama pali li wile e kepeken mi." 


e pana sama: sina ante e pali tan lipu ni, la pali 
sin sina o kepeken lawa sama ni. 


lawa sin ala: sina ken ala pana e lawa kepeken sin. 
sina ken ala kepeken ilo tawa ni: jan ante li ken 
ala kepeken pali lon lawa kepeken ni. 


kulupu Creative Commons li ken ala e ante 
toki ni. ni li toki lili taso. sina wile soma e 
lawa ale, la o lukin e lawa suli lon ni: 


https://creativecommons.org/licenses/by-sa/4.0/ 
legalcode 

